Hová vezethet a matematika tanulása?

A matematika egy igazán karakteres tantárgy. Minden diáknak van véleménye erről: vagy nagyon utálják, vagy nem értenek hozzá, de küzdenek vele, vagy két lábon járó számológépek, akik már az óvodában is másodfokú egyenleteket oldottak meg. Napjainkban már az internet és a sok okos találmány miatt több dolog is elavulttá vált, mint például a fejben számolás, átváltások stb. De attól még tanítják ezt iskolákban, hisz lehet, hogy hasznukra válik a jövőben. Ugyanis a matematika rengeteg lehetőséget ad egy embernek a jövőjével kapcsolatban. Ha valaki reál beállítottságú és a számolósdi a vérében, akkor a lehetőségek tárháza nyílt meg előtte. A matek más különböző tantárgyak alapköve: fizika, közgazdaságtan, informatika és még sorolhatnám. Ezek közül egyet kiválasztasz és eldöntöd, hogy azzal szeretnél foglalkozni a jövőben már egy lépéssel előrébb jutottál egy sikeres és stabil karrierhez. Rengeteg jól fizető munka ezekre alapszik. A mai modern világban ezer és ezer módon meg lehet figyelni természeti vagy másféle jelenségeket, amik által talán egy teljesen új dolgot fedezhetünk fel vagy feltalálhatunk újszerű, modern tárgyakat, gépeket, amik akár fejleszthetik a mai társadalmunkat. Megszámlálhatatlanul sok matematikusa volt a földnek és ők segítették a fejlődését, ha ők nincsenek, most nem itt tartanánk. Ez több szinten is megbecsülendő. A tudományok tárháza vége láthatatlan és egy élmény belépni oda. Itt a megfelelő tudással és ráérzéssel gyűjthetünk tapasztalatokat, melyek egy életen át megmaradnak. Egy olyan fontos találmányt tehetünk le az asztalra ezáltal, ami miatt akár a történelemkönyvekbe is bekerülhetünk. Ez eléggé hívogatónak hangzik, hisz ki ne akarna egy életen át kalandokon keresztül tapasztalatokat gyűjteni és ezzel gyarapítani a tudását? Ehhez pedig a legfontosabb elem a matematika.